section_heading: Šteta
paragraph_text: Prema službenim podacima poginulo je 51 osoba; 25 u Draču, 25 u Thumanëu, i jedne u Lješu. Zbog naknadnog je niza podrhtavanja tla spasilačkim ekipama bio otežan posao. Albanska ministrica zdravstva Ogerta Manastirliu izjavila je da je broj žrtava porastao na njih 790, iako ih je izvorno bilo 658, te da se njih 700 nalazi u dračkoj klinici za traumatologiju. Ministarstvo zdravstva izvijestilo je da su trenutačno ozlijeđene 62 osobe i da su sve u stabilnom stanju osim njih triju koje se nalaze na intenzivnoj njegi.<ref>"Shqipëri/ Shkon në 790 numëri i të lënduarve nga tërmeti", sinjali.com, pristupljeno 29. studenog 2019.